Rooftopping από τον Tom Ryaboi
by ΝΙΚΟΣ ΒΑΡΣΟΣ · 28/11/2012
Ο Tom Ryaboi, από τον Καναδά έχει ένα αρκετά επικίνδυνο και συνάμα όμορφο χόμπι. Πρόκειται για τη νέα φωτογραφική τάση, γνωστή ως “rooftopping”, η οποία στέλνει τους φωτογράφους στις άκρες των ψηλότερων κτιρίων, έτσι ώστε να πετύχουν την καλύτερη λήψη.
Ο Ryaboi δεν είναι ο μόνος που ασχολείται με το Rooftopping, αφού όπως δηλώνει ο ίδιος ενέπνευσε 20 ακόμα άτομα να το επιχειρήσουν. Έχει σκαρφαλώσει σε περισσότερα από 100 κτήρια για να απαθανατίσει την τέλεια φωτογραφία και η αδρεναλίνη του φτάνει κυριολεκτικά και μεταφορικά στα ύψη.
Κυριολεκτικά κρεμασμένος, ο 27χρονος φωτογράφος, αγγίζει μέσα από τη δουλειά του, την απόλυτη έκρηξη αδρεναλίνης.
“Δεν είμαι η πρώτος στον κόσμο, αλλά έχω εμπνεύσει περίπου είκοσι ανθρώπους στο rooftopping. Άνδρες και γυναίκες προσπαθούν να το κάνουν” σημειώνει ο Tom.
Οι φανατικοί του rooftopping, μιλούν για ένα άκρως εθιστικό και διασκεδαστικό παιχνίδι. Πρώτο βήμα; Η έυρεση του κατάλληλου κτιρίου. Από ‘κει και πέρα όλα είναι θέμα χρόνου, υποστηρίζουν. Αρκεί να εξασφαλίσουν και την κατάλληλη άδεια για να χρησιμοποιήσουν το κτίριο και η μοναδική εμπειρία ξεκινά, φωτογραφίζοντας… στα άκρα εικόνες μαγικές!
via [taneasou.net]